stanford-oval/wikipedia huggingface dataset:
Matalan tulotason maat

Matalan tulotason maat tai alhaisen tulotason maat (yksikössä engl. Low income country, LIC; myös engl. Low-income economy) on Maailmanpankin määrittelemä köyhien maiden luokka. Määrittely perustuu Maailmanpankin Atlas-menetelmällä laskettuun bruttokansantuloon (BKTL, engl. GNI). Maaluokan BKTL-rajat ja luokitusehdon täyttävien maiden luettelo tarkistetaan vuosittain heinäkuussa. Maailmanpankin maaluokittelua käytetään pohjana esimerkiksi kehitysapua ja lainoja myönnettäessä sekä eräänä perusteena kansainvälisen kaupan tullietuuskohtelussa.
Määrittelyssä rajaehtona käytetty LIC-maiden bruttokansantulon yläraja henkeä kohden on vaihdellut hieman vuodesta toiseen. Vuoden 2018 tilastojen perusteella määritetty yläraja henkeä kohden oli 1 025 Yhdysvaltain dollaria vuodessa. Vuoden 2016 tilastoista saatu raja oli 1 005 USD vuodessa ja vuoden 2014 tiedoista laskettu raja oli 1 045 USD ja 2015 raja oli 1 025. Raja laski välillä, sillä maailmanlaajuinen bruttokansantulo oli hieman alempi vuosina 2014–2016. Vuoden 2018 aineistosta lasketun raja-arvon alapuolella oli Maailmanpankin tilastojen mukaan 31 kansantaloutta.  Vuoden 2024 maalistassa käytetään BKTL-kriteerinä 1 135 USD:n rajaa, joka on laskettu valtion vuoden 2022 talousaineistosta. Edellisvuosina dollariraja on kohonnut hieman vuoden 2020 raja-arvosta 1 025 ja tasolle 1 085 vuonna 2023.
Vuonna 2018 matalan tulotason maissa oli yhteensä 705,4 miljoonaa ihmistä (vuonna 2016 yht. 659,3 milj., ja vuonna 2014 yht. 613,2 milj.). Yhteenlaskettu bruttokansantuote (BKT, vallitsevin hinnoin) oli 588,2 miljardia dollaria (2016: 508,7 mrd. USD ja 2014: 528,4 mrd. USD) ja keskimääräinen bruttokansantulo henkeä kohden oli 840,6 dollaria vuodessa (2016: 783,2 USD/vuosi/hlö; 2014: 798,8 USD/vuosi/hlö).
Saman BKTL-arvon (Atlas) perusteella määritellään myös matalan tulotason maita enemmän ansaitsevia kansantalouksia. Näitä ovat keskitulotason maat (MIC, vuonna 2018 rajana 1 026–12 375 USD per capita) ja korkean tulotason maat (vähintään 12 376 USD per capita). Merkitykseltään suuri keskituloisten maiden ryhmä jaetaan usein alemman ja ylemmän keskitulotason maihin (LMIC: 1 026–3 995 USD ja UMIC 3 996–12 375 USD per capita).
Aiheesta muualla

Esa Salminen: Köyhyyden ja kehityksen mittarit ohjaavat apupäätöksiä (17.1.2012) (Arkistoitu – Internet Archive) (kepa.fi)
Köyhät maat potevat rikkaita tauteja  18.3.2011. global.finland.fi. Viitattu 7.9.2015. (englanniksi)[vanhentunut linkki]
Jonathan Glennie: Problems with measuring poverty (15.8.2011) (englanniksi) (theguardian.com)
Matthias Weckmann

Matthias Weckmann (1619 tai aiemmin – 1674) oli saksalainen säveltäjä. Hän toimi kuoropoikana Dresdenin hovikappelissa vuosina 1630–33 ja sai samalla opetusta Heinrich Schütziltä. Vuonna 1633 hän lähti Hampuriin opiskellakseen Michael Praetoriuksen johdolla. Palattuaan Dresdeniin hän otti vastaan työn urkurina kappelissa.
Vuonna 1642 Weckmann lähti Nykøbingiin, Tanskaan, jossa toimi kappelin urkurina vuoteen 1647. Tämän jälkeen hän toimi jälleen Dresdenissä, sitten vuodesta 1655 Hampurin Pyhän Jaakon kirkossa. Hän pysyi Hampurissa loppuikänsä, perusti siellä vuonna 1660 collegium musicumin ja sävelsi paikassa suuren osan säilyneestä musiikistaan, johon kuuluu kantaatteja, kuoroteoksia, canzonoita, sonaatteja ja kosketinsoitinmusiikkia.
Bernard Foccroulle levytti Weckmannin koko uruille säveltämän tuotannon.
Aiheesta muualla

IMSLP: Matthias Weckmann: nuotteja
Metal Gear Solid: Special Missions

| Metal Gear Solid: Special Missions |
| --- | --- |

Kehittäjä:  Konami
Julkaisija:  Konami
Julkaistu:  1999
Lajityyppi:  hiiviskelypeli
Pelimuoto:  yksinpeli
Alusta:  PlayStation 3
Lisää peliartikkeleitaVideopelien teemasivulla
Metal Gear Solid: Special Missions on Metal Gear Solid -pelin lisäosa, joka sisältää Solid Snaken läpikäymiä Virtual Realition -harjoitustehtäviä. Kuten "Virtual Realition" vihjaa, harjoitukset suoritetaan virtuaalisessa keinotodellisuudessa.
Special Missions sisältää neljä eri osiota:
Sneaking Missions: Snaken on selvitettävä tiensä maaliin vihollisen huomaamatta. Mahdollisuutena on myös "Eliminate All" -tila, jossa Snaken pitää tappaa kaikki vartijat läpäistäkseen harjoituksen.
Weapon Mode: Snaken täytyy tuhota määräajassa kaikki maalitaulut eri aseilla. Pelitilaa on mahdollista harjoitella myös ilman aikarajaa.
Advance Mode: Snaken täytyy tappaa määräajassa kaikki vartijat eri aseilla. Pelitilaa on mahdollista harjoitella myös ilman aikarajaa.
Special Mode: Pelitila sisältää useita erilaisia, joskus huumoripitoisiakin tehtäviä. Näitä ovat esimerkiksi vihollissotilaiden tuuppiminen kuiluihin, jättikokoisia vihollissotilaita vastaan taisteleminen sekä Mysteeri-pelitila, jossa Snaken on selvitettävä murhia erilaisten vihjeiden avulla.
Aiheesta muualla

Metalgearsolid.com
Maroon 5:n diskografia

| 0 | 1 | 2 |
| --- | --- | --- |
 Yhtye vuonna 2019
Julkaisut
| ↙Studioalbumit | 7 |  |
| ↙Livealbumit | 3 |  |
| ↙Kokoelmat | 2 |  |
| ↙EP:t | 3 |  |
| ↙Singlet | 33 |  |
| ↙Musiikkivideot | 22 |  |
Tämä on yhdysvaltalaisen popyhtye Maroon 5:n diskografia.
Studioalbumit

| Vuosi | Albumi | Listasijoitukset>  USA | Listasijoitukset>  UK | Listasijoitukset>  |
| --- | --- | --- | --- | --- |
| 2002 | Songs About Jane Julkaistu: 25. kesäkuuta 2002  Levy-yhtiö: J Records, A&M Octone Records | 6. | 1. |  |
| 2007 | It Won’t Be Soon Before Long Julkaistu: 22. toukokuuta 2007  Levy-yhtiö: A&M Octone Records | 1. | 1. |  |
| 2010 | Hands All Over Julkaistu: 21. syyskuuta 2010  Levy-yhtiö: A&M Octone Records | 2. | 6. |  |
| 2012 | Overexposed Julkaistu: 26. kesäkuuta 2012  Levy-yhtiö: A&M Octone Records | 2. | 2. |  |
| 2014 | V Julkaistu: 2. syyskuuta 2014  Levy-yhtiö: 222 Records, Interscope Records | 1. | 4. |  |
| 2017 | Red Pill Blues Julkaistu: 3. marraskuuta 2017  Levy-yhtiö: 222 Records, Interscope Records | 2. | 12. |  |
| 2021 | Jordi Julkaistu: 11. kesäkuuta 2021  Levy-yhtiö: 222 Records, Interscope Records, Polydor | ? | ? |  |
Singlet

| Vuosi | Kappale | Albumilta |
| --- | --- | --- |
| 2002 | ”Harder to Breathe” | Songs About Jane |
| 2004 | ”This Love” | Songs About Jane |
| 2004 | ”She Will Be Loved” | Songs About Jane |
| 2004 | ”Sunday Morning” | Songs About Jane |
| 2005 | ”Must Get Out” | Songs About Jane |
| 2007 | ”Makes Me Wonder” | It Won’t Be Soon Before Long |
| 2007 | ”Wake Up Call” | It Won’t Be Soon Before Long |
| 2007 | ”Won’t Go Home Without You” | It Won’t Be Soon Before Long |
| 2008 | ”If I Never See Your Face Again” (feat. Rihanna) | It Won’t Be Soon Before Long |
| 2010 | ”Misery” | Hands All Over |
| 2010 | ”Give a Little More” | Hands All Over |
| 2011 | ”Never Gonna Leave This Bed” | Hands All Over |
| 2011 | ”Moves Like Jagger” (feat. Christina Aguilera) | Hands All Over |
| 2012 | ”Payphone” (feat. Wiz Khalifa) | Overexposed |
| 2012 | ”One More Night” | Overexposed |
| 2012 | ”Daylight” | Overexposed |
| 2013 | ”Love Somebody” | Overexposed |
| 2014 | ”Maps” | V |
| 2014 | ”Animals” | V |
| 2015 | ”Sugar” | V |
| 2015 | ”This Summer” | V |
| 2015 | ”Feelings” | V |
| 2016 | ”Don’t Wanna Know” (feat. Kendrick Lamar) | Red Pill Blues |
| 2017 | ”Cold” (feat. Future) | Red Pill Blues |
| 2017 | ”What Lovers Do” (feat. SZA) | Red Pill Blues |
| 2018 | ”Wait” | Red Pill Blues |
| 2018 | ”Girls Like You” (feat. Cardi B) | Red Pill Blues |
| 2019 | ”Memories” | Jordi |
| 2020 | ”Nobody’s Love” | Jordi |
| 2021 | ”Beautiful Mistakes” (feat. Megan Thee Stallion) | Jordi |
| 2021 | ”Lost” | Jordi |
Promosinglet

| Vuosi | Kappale | Albumilta |
| --- | --- | --- |
| 2014 | ”It Was Always You” | V |
| 2017 | ”Help Me Out” (feat. Julia Michaels) | Red Pill Blues |
| 2017 | ”Whiskey” (feat. ASAP Rocky) | Red Pill Blues |
Kokoelma-albumit

| Albumi | Julkaistu | Levy-yhtö |
| --- | --- | --- |
| The B-Side Collection | 18. joulukuuta 2007 | A&M Octone Records |
| Call and Response: The Remix Album | 9. joulukuuta 2008 | A&M Octone Records |
| Singles | 25. syyskuuta 2015 | 222 Records, Interscope Records |
Livealbumit

| Albumi | Julkaistu | Levy-yhtö |
| --- | --- | --- |
| 1.22.03.Acoustic | 29. kesäkuuta 2004 | Octone Records |
| Live – Friday the 13th | 20. syyskuuta 2005 | A&M Octone Records |
| Live from SoHo | 25. maaliskuuta 2008 | A&M Octone Records |
| Live from Le Cabaret | 8. heinäkuuta 2008 | A&M Octone Records |
Mikael Wallberg

| Mikael Wallberg> Henkilötiedot |
| --- | --- |
Kansalaisuus:   Ruotsi
Kyokushin-ottelija
Painoluokka:  raskassarja
Seura(t):  Motala Sportkarate
| Mitalit> Maa:   Ruotsi.Miesten kyokushin.EM-kilpailut  | Mitalit> Maa:   Ruotsi.Miesten kyokushin.EM-kilpailut  | Mitalit> Maa:   Ruotsi.Miesten kyokushin.EM-kilpailut  | Maa:   Ruotsi> Miesten kyokushin. |
| --- | --- | --- | --- |
|  Pronssia | Bukarest 1995 | +80 kg |  |
| Ruotsin kansallinen mestaruuskilpailut  | Ruotsin kansallinen mestaruuskilpailut  | Ruotsin kansallinen mestaruuskilpailut  |  |
|  Kultaa | 1995 | +80 kg |  |
Mikael Wallberg on ruotsalainen karateka. Hän saavutti Kyokushinissa parhaimmillaan raskaansarjan EM-pronssia 1995. Wallberg voitti myös Ruotsin kansallisen mestaruuden raskaassasarjassa 1995.
Metabolinen ekvivalentti

Metabolinen ekvivalentti (MET) eli lepoaineenvaihdunnan kerrannainen on ihmisen suorituskykyä ilmaiseva yksikkö. Yksi MET vastaa tuolissa levossa istuvan henkilön hapenkulutusta, joka on keskimäärin 3,5 mL/kg/min. Energiankulutuksena tämä taas vastaa yhtä kilokaloria painokiloa kohden tunnissa. MET on käytössä useissa erilaisissa työhön ja kuntoon liittyvissä tutkimuksissa.
Eri toimintojen MET-arvoja

| Toiminto> Kevyt liikunta | MET> < 3 |
| --- | --- |
Nukkuminen: 0.9
TV:n katselu: 1.0
Toimistotyö: 1.8
Kävely 2,7 km/h: 2.3
Kävely 4 km/h: 2.9

Keskiraskas liikunta: 3 - 6
Pyöräily: 3
Kävely 4,8 km/h: 3.3
Rytminen liikunta: 3.5
Kävely 5,5 km/h: 3.6
Pyöräily alle 16 km/h: 4
Pyöräily, 100 W: 5.5
Raskaampi liikunta: > 6
Hölkkä: 7.0
Punnerrukset ja narunhyppy jne.: 8.0
Juoksu: 8.0
Hyppynaru: 10.0
Aiheesta muualla

MET - energiankulutuksen ja fyysisen aktiivisuuden mittari Duodecim, 2015
Merkiitit

Merkiitit ja muita Mongolian alueella vaikuttaneita tahoja kartalla vuoden 1207 paikkeilla.
Merkiitit olivat heimo nykyisen Pohjois-Mongolian alueella ennen Mongolivaltakunnan perustamista. He katosivat omana heimonaan kärsittyään tappioita Tšingis-kaanin johtamia mongoleja vastaan.
Historia

Merkiitit asuttivat alueita Selengajoen alajuoksulla. Alueita heidän pohjoispuolellaan asuttivat bargat ja etelässä kereiitit. Merkiitit mainitaan historiallisissa lähteissä ensimmäisen kerran teksteissä osia Pohjois-Kiinasta hallinneesta kitaanien Liao-dynastiasta. Merkiittien sanotaan osallistuneen zubujen eli kereiittien sotaretkeen Liao-dynastiaa vastaan vuosina 1096–1097. Vuonna 1129 osa heistä liittyi puolestaan karakitaanien valtakunnan perustaneisiin länteen muuttaneisiin kitaaneihin. Heidän myöhemmät vaiheensa ennen Mongolivaltakunnan perustamista tunnetaan vain huonosti.
Merkiitit ajautuivat riitoihin Temüdžinin, eli myöhemmän Tšingis-kaanin isän Jesügein kanssa. Jesügei oli kaapannut Tšiledü-nimisen merkiitin vaimon Höelunin, Temüdžinin sittemmän äidin. Jesügein kuoltua ja Temüdžinin mentyä vastikää naimisiin vaimonsa Börten kanssa merkiitit tekivät 300 soturin voimin sotaretken Temüdžinia vastaan. Börte ja Jesügein eräs leski päätyivät merkiittien vangiksi. Börte annettiin vaimoksi Tšiledün nuoremmalle veljelle. Temüdžinin itse oli onnistunut paeta ja hän sai tukea mongolien päällikkö Jamukhalta, sekä kereiittien päällikkö Torghil-kaanilta. Temüdžin ja kereiitit tekivät useita ryöstöretkiä merkittien alueelle. Merkiittipäällikkö Toqtoa Beki päätyi liittoutumaan naimaanien kanssa vihollisiaan vastaan.
Temüdžin oli sittemmin ajautunut sotaan kereiittien kanssa ja vuonna 1204 hän oli kukistanut Torghil-kaanin ja hyökkäsi naimaaneja vastaan. Merkiitit sotivat naimaanien puolella ja kärsivät huomattavan tappion naimaanien kanssa. Vielä samana vuonna Temüdžin valtasi merkiittien alueet. Toqtoa Beki pakeni poikiensa ja naimaanien rippeiden mukana kohti länttä, mutta merkiittien valtaosasta tuli mongolien alamaisia. He kapinoivat mongoleja vastaan vuonna 1216. Temüdžinin luottokenraali Subutai kukisti kapinoivat merkiitit. Kapinoineet teloitettiin ja hengissä selvinneet annettiin orjiksi. Subutai teki myöhemmin sotaretken myös länteen, jossa hän surmasi vuonna 1218 kiptšakkien pariin paenneet Toqtoa Beki pojat.
Merkiitit katosivat mongolien ottamien voittojen jälkeen omana heimonaan. Muutamia heistä nousi kuitenkin merkittäviin asemiin Mongolivaltakunnassa. Oghul Khaimiš oli Güyük-kaanin vaimo ja sittemmin leskenä valtakunnan väliaikaishallitsija vuosien 1248 ja 1251 välillä. Bayan ja Toqtoa olivat puolestaan Yuan-dynastiassa vaikuttaneita hallitsijan neuvonantajia. Merkiittien nimi säilyi klaaninimenä Sisä-Mongolian Ordosin alueella, sekä Hentiin maakunnassa Mongoliassa.
Kulttuuri

Merkiittien on arveltu puhuneen mongolialaista kieltä. Elinkeinonaan he harjoittivat paimentolaisuutta, sekä pienimuotoista maanviljelyä. Esimerkiksi merkiittien ottamat vangit pistettiin usein jauhamaan jauhoa. Merkiitit lienevät harjoittaneen šamanistista uskontoa. Ainakin yhden merkiittipäällikön käyttämä arvonimi Beki tarkoittaa šamaania. Omaa kaaniaan merkiiteillä ei ollut. Yhteiskunnallisesti he jakautuivat vähintään kuuteen eri tunnettuun klaaniin.
Mazda 626 (GD)

| Mazda 626 GD |
| --- | --- |

Valmistustiedot
Valmistusmaa:   Japani  Kolumbia  Yhdysvallat  Zimbabwe
Valmistaja:  Mazda
Valmistusvuodet:  1987–1992
Muut nimet:  Mazda Capella
Korimalli:  2-ovinen coupé 4-ovinen sedan 5-ovinen hatchback 5-ovinen farmari
Luokka:  D-segmentti
Edeltäjä:  Mazda 626 GC
Seuraaja:  Mazda 626 GE
Teknisesti samankaltaisia:  Ford Probe Ford Telstar Mazda MX-6 Mazda Persona
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali 4-vaihteinen automaatti 
Mazda 626 GD on Mazda 626:n kolmannen sukupolven malli, jota valmistettiin vuosina 1987–1992. Se korvasi edeltäneen GC-mallin ja seuraajaksi tuli Mazda 626 GE. Japanissa mallin nimenä oli Mazda Capella.
Korimalleina olivat kaksiovinen coupé, neliovinen sedan, viisiovinen hatchback ja viisiovinen farmari.
Tästä mallista tuli ensimmäinen japanilaisauto, joka voitti saksalaisen Auto, Motor und Sport -lehden vertailutestin. Sille hävisivät paremmuusjärjestyksessä Audi 80, Ford Sierra, Peugeot 405 ja Renault 21. Saman lehden lukijat äänestivät Mazda 626:n sen vuoden parhaaksi tuontiautoksi kokoluokassaan, jossa toiseksi tuli uusi Peugeot 405 ja kolmanneksi 3. sukupolven Honda Accord. Suomessa Mazda 626 menestyi Tuulilasi-lehden 3/1988 talvitestissä.
Aiheesta muualla

Kuvia tai muita tiedostoja aiheesta Mazda 626 (GD) Wikimedia Commonsissa
Marius Broening

| Mitalit | Mitalit | Mitalit |  |
| --- | --- | --- | --- |
|  Marius Broening juhlimassa Saksan EM-pikaviestipronssia Barcelonassa 2010. |  Marius Broening juhlimassa Saksan EM-pikaviestipronssia Barcelonassa 2010. |  Marius Broening juhlimassa Saksan EM-pikaviestipronssia Barcelonassa 2010. |  |
Maa:   Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Barcelona 2010 | 4×100 m |  |
Marius Broening (s. 24. lokakuuta 1983 Herrenberg, Saksan liittotasavalta) on saksalainen pikajuoksija ja EM-mitalisti.
Broening kuului Saksan pikaviestijoukkueeseen sen sijoituttua Helsingin MM-kilpailuissa 2005 seitsemänneksi ja Göteborgin EM-kilpailuissa 2006 viidenneksi. Barcelonan EM-kilpailuissa 2010 Broening voitti Saksan pikaviestijoukkueessa pronssia Ranskan ja Italian jälkeen ajalla 38,44.
Broeningin henkilökohtainen ennätys 100 metrin juoksussa on 2,5 m/s vastatuuleen Ulmissa 4. heinäkuuta 2009 juostu 10,24 sekuntia ja sisäradoilla 60 metrin juoksussa Sindelfingenissä 23. helmikuuta 2008 juostu 6,60 sekuntia.
Aiheesta muualla

Broeningin virallinen kotisivu (Arkistoitu – Internet Archive) (saksaksi)
Marie von Stedingk

Maria "Marie" Frederica von Stedingk (31. lokakuuta 1799 Pietari – 15. kesäkuuta 1868 Tukholma) oli ruotsalainen säveltäjä ja hovineito.
Elämäkerta

Marie Stedingk oli marsalkka, kreivi Curt von Stedingkin ja Ulrika Fredrika Ekströmin tytär. Hänen äitinsä toimi tulevan miehensä taloudenhoitajana, ja he menivät naimisiin vasta viisi vuotta Marien syntymän jälkeen. Marie oli siis avioton lapsi, mikä oli epätavallista aatelin keskuudessa. Sisarustensa tavoin Marie sai hyvän koulutuksen, koska vanhempien mielestä koulutus oli tärkeä kaikille heidän lapsilleen sukupuolesta huolimatta, ja hänellä oli yksityisopettaja.
Marie toimi kuningatar Desiderian hovineitona. Hän kuoli naimattomana, mutta huhujen mukaan hänellä oli ollut rakastajia. Fritz von Dardel mainitsee hänet vuonna 1840 seuraleikissä, jossa häntä oli kehotettu suutelemaan huoneen koketeinta naista ja jossa hän oli valinnut Marien: "Minä tunsin häntä ihan vähän ja tiesin vain sen, että häntä pidettiin kärkkäänä rakastumaan, vaikka hän oli jo ylittänyt iän, jossa tehdään valloituksia.” Minä selitin: "Olen kääntynyt teidän puoleenne, neiti, koska olen kuullut nokkeluuttanne kehuttavan ja oletin siksi, että te käsitätte leikinlaskun paremmin kuin kukaan muu”.
Till von Stedingkin sävellyksiin kuuluu Nocturne melodiainstrumenteille (merkinnyt muistiin Mathilda Berwald). Mathilda d'Orozco omisti hänelle Kuusi laulua pianolle (1842).
Teoksia

Nocturne melodianstrumenteille
Mazda 626 (GE)

| Mazda 626 GE |
| --- | --- |

Valmistustiedot
Valmistusmaa:   Japani  Kolumbia  Yhdysvallat
Valmistaja:  Mazda
Valmistusvuodet:  1991–1997
Muut nimet:  Mazda Capella Mazda Cronos Autozam Clef
Korimalli:  4-ovinen sedan 5-ovinen hatchback
Luokka:  D-segmentti
Edeltäjä:  Mazda 626 GD
Seuraaja:  Mazda 626 GF
Teknisesti samankaltaisia:  Mazda MX-6 Ford Probe ɛ̃fini MS-8
Iskutilavuus:  1,8–2,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mazda 626 GE on Mazda 626:n neljännen sukupolven malli, jota valmistettiin vuosina 1991–1997. Se korvasi edeltäneen GD-mallin ja seuraajaksi tuli Mazda 626 GF. Japanissa mallin nimenä oli Mazda Capella.
Korimalleina olivat neliovinen sedan ja viisiovinen hatchback.
Aiheesta muualla

Kuvia tai muita tiedostoja aiheesta Mazda 626 (GE) Wikimedia Commonsissa
Meshuggah (EP)

| Meshuggah Meshuggah |
| --- | --- | --- |

EP-levyn tiedot
 Äänitetty : Tonteknik, Uumaja, Ruotsi
 Julkaistu: 1989
 Tuottaja(t): P. H. Rics ja Meshuggah
 Tyylilaji: thrash metal progressiivinen metalli
 Kesto: 19.23
 Levy-yhtiö: Garageland
Muut kannet
 Albumin takakansi
Meshuggahin muut julkaisut
|   | Meshuggah 1989 | Contradictions Collapse 1991 |
Meshuggah (myös nimellä Psykisk Testbild) on ruotsalaisen extreme metal -yhtye Meshuggahin vuonna 1989 julkaistu EP-levy. Se on yhtyeen ensimmäinen julkaisu.
EP julkaistiin 12 tuuman vinyylilevynä tuhannen kappaleen painoksena. Sitä myytiin yhtyeen kotikaupungissa Uumajassa Garageland-liikkeessä. Levy poikkeaa yhtyeen myöhemmästä tuotannosta, sillä se on thrashmetallia.
Kappaleet

Cadaverous Mastication – 7.51
Sovereigns Morbidity – 4.31
The Debt of Nature – 7.20
Kokoonpano

Jens Kidman – laulu, rytmikitara
Fredrik Thordendal – kitara, laulu
Peter Nordin – basso
Niclas Lundgren – rummut
Aiheesta muualla

Meshuggah (EP) Discogsissa. (englanniksi)
Albumi Meshuggah (EP) Encyclopaedia Metallum -sivustolla (englanniksi)
Meshuggah
| --- | --- |
Studioalbumit:   Contradictions Collapse  Destroy Erase Improve  Chaosphere  Nothing  Catch Thirtythree  ObZen  Koloss  The Violent Sleep of Reason  Immutable 
EP:t:   Meshuggah  None  Selfcaged  The True Human Design  I  Pitch Black 
Kokoelmat:  Rare Trax
Livejulkaisut:  Alive
Katso myös:  Sol Niger Within
Markus Koistinen

Markus Tapio Koistinen (s. 1. toukokuuta 1970 Kotka) on urheilu-uransa lopettanut suomalainen kuulantyöntäjä. Aikuisten ulkoratojen arvokilpailuihin hän osallistui kolme kertaa: Stuttgartin MM-kilpailuissa 1993 hän karsiutui, Helsingin EM-kilpailuissa 1994 hän sijoittui viidenneksi tuloksella 19,51 metriä, ja Göteborgin MM-kilpailuissa 1995 hän oli kymmenes tuloksella 19,34 metriä. Kesällä 1996 Koistinen työnsi kuulaa pisimmälle Tampereen Kalevan kisoissa ja hänet valittiin Atlantan olympialaisiin. Ennen olympialaisia kävi kuitenkin ilmi, että hän oli jäänyt kiinni istukkahormonin käytöstä. Samana vuonna myös kuulantyöntäjä Petri Torniainen kärysi istukkahormonin käytöstä. Koistisen käryn myötä olympialaiset jäivät ja Suomen mestaruus meni Arsi Harjulle. Koistinen voitti Suomen mestaruuden vuonna 1993 ja saavutti SM-hopeaa vuosina 1994 ja 1995 sekä SM-pronssia vuonna 1992. Koistisen ennätys on 20,50 metriä vuodelta 1996. Nykyisin hän on naimisissa ja ammatiltaan varastomies.
Mia Kontio

Mia Kontio on suomalainen perinnöllisyystieteilijä.
Kontio sai kandidaatinarvon Vrije Universiteit Brusselista Belgiassa, jossa opiskeli vuosina 1993–1997. Vuosina 1997–2003 hän suoritti filosofian maisterin tutkinnon perinnöllisyystieteessä Helsingin yliopistossa. Kontio toimi apulaistutkijana Työterveyslaitoksella ja Turun yliopistossa vuosina 2000–2002. Vuosina 2004–2016 hän työskenteli Kansanterveyslaitoksen ja sen seuraajan THL:n tutkijana. Vuonna 2013 hän sai vastuuaseman MPR-tautien (tuhkarokko, sikotauti, vihurirokko) seurannassa. Vuosina 2016–2020 Kontio oli THL:n erityisasiantuntija, ja vuonna 2021 hänestä tuli THL:n johtava asiantuntija sekä rokotusohjelman ohjaustiimin tiimipäällikkö.
Merkintäoikeusanti

Merkintäoikeusanti eli kuponkianti tarkoittaa osakeantia, jossa osakkeenomistajat saavat merkitä yhtiön osakkeita vanhan omistuksensa suhteessa.
Suomen osakeyhtiölain mukaan osakkeenomistajilla on etuoikeus osakeannissa annettaviin osakkeisiin samassa suhteessa kuin heillä ennestään on yhtiön osakkeita. Jos yhtiössä on useita osakelajeja, etuoikeus toteutetaan tarjoamalla kunkin lajin uusia osakkeita samassa suhteessa kuin osakkailla ennestään oli kunkin lajin osakkeita. Jos osakkaiden merkintäetuoikeudesta poiketaan, kyseessä on suunnattu osakeanti.
Merkintäoikeus

Merkintäoikeusannissa vanhoihin osakkeisiin liittyy merkintäoikeus. Kukin merkintäoikeus tuottaa oikeuden merkitä annin ehdoissa määrätyn määrän osakkeita.
Merkintäoikeus on arvopaperi, jonka voi tavallisesti myydä eteenpäin, jollei sitä halua itse käyttää. Merkintäoikeuksilla on taloudellista arvoa erityisesti silloin, jos osakkeiden merkintähinta alittaa niiden käyvän arvon. Osakas, joka ei halua myydä osakkeitaan mutta ei myöskään sijoittaa yhtiöön lisää rahaa, voi saada tuloja myymällä merkintäoikeutensa. Merkintäoikeudet ovat voimassa ainoastaan osakeannin ajan ja raukeavat arvottomina osakeannin päätyttyä.
Merkintäoikeus > Osakeantilippu

Paperisten osakekirjojen aikaan merkintäoikeusantiin osallistuttiin luovuttamalla osakekirjassa kiinni olleita osakeantilippuja eli kuponkeja. Tästä syystä merkintäoikeusannin vanha nimitys on kuponkianti.
Merkintäoikeus > Osakeantitodistus

Merkintäoikeuden osoittamiseksi voidaan antaa osakeantitodistus. Todistus voidaan antaa silloin, kun osakekirjassa ei ole osakeantilippuja tai niitä ei jostain muusta syystä käytetä.
Osakeantitodistuksen tulee sisältää osakemerkinnän ehdot. Osakeantitodistusta ei voi käyttää, jos käytetään osakeantilippuja.